‘यू डाइस’ में त्रुटि रही तो संस्था प्रधान जिम्मेदार
माध्यमिकउच्च माध्यमिक स्कूलों के ‘यू डाइस’ में किसी भी प्रकार की त्रुटि रहने पर इसके जिम्मेदार संस्था प्रधान होंगे। रमसा द्वारा स्कूलों में होने वाले विकास कार्य यू डाइस के आधार पर ही होंगे। इसलिए किसी भी प्रकार की त्रुटि होने पर उस स्कूल के विकास में बाधा सकती है। रमसा एडीपीसी नारायण जागेटिया ने बताया कि जिले के सभी माध्यमिक उच्च माध्यमिक स्कूलों द्वारा यू डाइस भरने का कार्य पिछले माह किया गया था। जिसकी फीडिंग एसएसए द्वारा की गई। फीडिंग के बाद जो डाटा तैयार हुआ, उसके आधार पर एक पेज का स्कूल रिपोर्ट कार्ड रमसा द्वारा स्कूलों में पहुंचाया गया है। संस्था प्रधान उसका वेरिफिकेशन करके त्रुटि पाए जाने पर 28 दिसंबर तक अवश्य सुधार करें। जागेटिया ने बताया कि संस्था प्रधान रिपोर्ट कार्ड की जांच करके संशोधित रिपोर्ट कार्ड नोडल को जमा करवाएं या रमसा को मेल करें।
कक्षा-कक्ष की निर्धारित साइज जरुरी
माध्यमिकउच्च माध्यमिक स्कूलों में पैरामीटर के अनुसार 525 स्कवायर फीट से छोटे कमरे हो तो रिपोर्ट कार्ड में शून्य अंकित करें। जागेटिया के अनुसार, कई स्कूलों ने इस साइज से छोटे कमरे होने के बाद भी शून्य अंकन नहीं कर कमरों की संख्या दर्ज की है। इसके आधार पर ही रमसा द्वारा कक्षा-कक्ष स्वीकृत किए जाएंगे। इसलिए संस्था प्रधान इस त्रुटी को विशेष रूप से जांच करने के निर्देश दिए गए।
इनत्रुटियों को भी सुधारने के निर्देश
रिपोर्टकार्ड में स्टाफ की सूचना, बच्चों का नामांकन, गत वर्ष का परीक्षा परिणाम, स्कूल खाता संख्या, स्कूल का स्तर की भी ठीक से जांच करने के निर्देश दिए।
hin_Deva hin_Deva bho_Deva hin_Deva hin_Deva hin_Deva